Ir-Regolament tal-Kunsill (KEE) Nru. 3620/87
tat-30 ta' Novembru 1987
li għandu x'jaqsam mal-konklużjoni tal-Ftehim bejn il-Komunità Ekonomika Ewropea u l-Gvern tal-Poplu tar-Repubblika ta' l-Angola dwar is-sajd 'il barra mill-Angola
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropewa, u partikolarment l-Artikolu 43 tiegħu,
Wara li kkunsidra l-proposta tal-Kummissjoni,
Wara li kkunsidra l-opinjoni tal-Parlament Ewropew [1],
Billi fit-30 ta' April 1987 il-Komunità u l-Angola nnegozjaw u bdew ftehim dwar is-sajd lil hemm minn Angola li tiggarantixxi opportunitajiet ta' sajd lill-Komunità tas-Sajd fl-ibħra li fuqhom l-Angola għandha sovranità u ġurisdizzjoni;
Billi huwa fl-interess tal-Komunità li tapprova l-Ftehim,
ADOTTA DAN IR-REGOLAMENT:
Artikolu 1
Il-ftehim bejn il-Komunità Ekonomika Ewropea u l-Gvern tal-Poplu tar-Repubblika ta' l-Angola dwar is-sajd 'il barra mill-Angola huwa hawnhekk approvat min-naħa tal-Komunità.
It-test tal-Ftehim huwa anness ma' dan ir-Regolament.
Artikolu 2
Il-President tal-Kunsill qiegħed hawnhekk jawtorizza li jinnomina lill-persuni addattati biex jiffirmaw ftehim li bih il-Komunità tintrabat [2].
Artikolu 3
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-30 ta' Novembru 1987.